Amanda Hermiine Künnapas

Amanda Hermiine Künnapas (sündinud 20. veebruaril 1996) on eesti näitleja.

 Haridus 
Amanda Hermiine Künnapas lõpetas põhikooli Tallinna Balletikoolis.Amanda Hermiine Künnapas sooritas balletikooli eksami! ohtuleht.ee, 9. detsember 2016. Ta on õppinud Vanalinna Hariduskolleegiumi teatriklassis ja lõpetanud Tallinna Ülikooli koreograafia erialal.Amanda Hermiine Künnapas Eesti Filmi Andmebaas.

 Teatritöö 
Künnapas oli Polygonteatri lavastuse „Roheline nagu laulaks“ (2020) liikumisjuht ning on olnud Polygoni teatrikooli lavalise liikumise õpetaja.Väga õige, et ma lavakooli sisse ei saanud. ohtuleht.ee, 26. märts 2021.

Alates 2016. aastast on Künnapas mänginud mitmes Eesti Draamateatri lavastuses.

Rollid
 Teatrilavastustes 
 Carol Conway, "Aeg ja perekond Conway" (J. B. Priestley, Elmo Nüganen), Tallinna Linnateater 
 2017 – koolitüdruk Kristi, "Vaimude tund Koidula tänavas" (Andrus Kivirähk, Priit Pedajas), Eesti Draamateater
 2017 – Cathy, "Põhiküsimus" (Tom Stoppard, Hendrik Toompere), Eesti Draamateater
 2019 – Porila Tiiu, "Põud ja vihm Põlva kihelkonnan nelätõistkümnendämä aasta suvõl" (Madis Kõiv / Aivo Lõhmus, Priit Pedajas), Eesti Draamateater
 2019 – Etendaja, "Valem" (Irmeli Terras / Heliliis Hõim), Kanuti Gildi SAAL
 2021 – Tessa, "Igatsuse rapsoodia" (Brian Friel, Priit Pedajas), Eesti Draamateater
 2021 – Amalie, "Jõulumõõk" (Loone Ots), Teater Nuutrum
 2022 – Sofia/Bianca "Võõrad" (Paolo Genovese, Taavi Teplenkov), Eesti Draamateater
 2022 – Reene, "Kuninganna ja Viinakurat" (Loone Ots, Jaanus Nuutre), Teater Nuutrum
 2022 – Emily, "U-TUBE" (Peep Maasik), LavastusprojektidAmanda Hermiine Künnapas. Eesti Teatri Agentuur. Statistika.
 2023 – osaleja, "Naisteranna needus" (Sven Karja, Jaanus Nuutre), Teater Nuutrum

 Filmides 
 2019 – "Reiv" (lühifilm) – Rave girl
 2018 – "Täiuslik elu" (lühifilm) – Maria
 2020 – "O2" – Johan Sõbra armuke
 2021 – "Öölapsed" – Kate
 2021 – "Apteeker Melchior" – Teenijatüdruk
 2023 – "Vaba raha" – Armani

 Telesarjades 
 2012 – "Ühikarotid: Õed" – tudeng
 2015 – "Keeris" – Lilli Looren
 2016 – "Padjaklubi" – Gretta/Elisabeth
 2016 – "Viimane võmm" – Agne Pärl
 2018 – "Lõks" – Piret
 2021–, "Kättemaksukontor" – Lumi-Lee AigoAmanda Hermiine Künnapas. IMDb.
 2024 – "Siis kui elu maitses hästi" – Liivika

 Isiklikku 
Amanda Hermiine Künnapase ema on näitleja Piret Kalda ja isa oli Priit Künnapas (1962–2013). Tema elukaaslane on muusik Uku Haasma.„Kättemaksukontori“ staar Amanda Hermiine Künnapas. ohtuleht.ee, 6. september 2023.

Künnapas laulab ansamblis Dramanda. Ta osales omaloodud lauluga "Tule minu sisse" lauluvõistlusel Eesti Laul 2022, kus jõudis veerandfinaali.

 Viited 

 Välislingid 

Väga õige, et ma lavakooli sisse ei saanud. Sain õppetunni, et kõik ei tule nii lihtsalt kätte. ohtuleht.ee, 26. märts 2021.
Amanda Hermiine Künnapas: Kuna elu ongi raske, siis tuleb võidelda ja julge olla. ohtuleht.ee, 6. september 2023.

Kategooria:Eesti näitlejad
Kategooria:Eesti filminäitlejad
Kategooria:Tallinna Ülikooli vilistlased
Kategooria:Sündinud 1996